NaiveNeuron/SloPal huggingface dataset:
Pellegrini, Peter, podpredseda NR SR (2020-07-24):
Ďakujem veľmi pekne, pani poslankyňa. (Potlesk.) Pán minister chce reagovať. Nech sa páči, dajte mu dve minúty.
Žiga, Peter, podpredseda NR SR (2023-12-13):
Pán poslanec Lackovič.
M. Číž, podpredseda NR SR: (2010-03-10):
Pani navrhovateľku tu máme, pána spravodajcu tu máme. Takže, vážené kolegyne, kolegovia, budeme pokračovať v popoludňajšom rokovaní. Do rozpravy sú riadne prihlásení ešte traja poslanci, pán poslanec Horváth, Rafaj a Tóthová. Ako sa pozerám, vidím, pán poslanec Horváth v sále nie je, takže stráca poradie. Takže slovo teraz bude mať pán poslanec Rafaj, pripraví sa pani profesorka Tóthová.
B. Bugár, podpredseda NR SR: (2001-09-07):
Dávam slovo spravodajcovi, ktorého určil navrhnutý gestorský výbor Národnej rady Slovenskej republiky pre financie, rozpočet a menu, pánu poslancovi Vladimírovi Maňkovi. Pán poslanec, máte slovo. V. Maňka, poslanec: Ďakujem, pán predsedajúci. Vážená pani ministerka, vážené kolegyne, vážení kolegovia, dovoľte mi, aby som v zmysle zákona č. 350/1996 Z. z. o rokovacom poriadku vystúpil k vládnemu návrhu zákona o dani z dedičstva, dani z darovania a dani z prevodu nehnuteľností (tlač 1153) ako spravodajca výboru pre financie, rozpočet a menu. Uvedený návrh bol doručený poslancom v stanovenej lehote, čím boli splnené podmienky určené § 72 ods. 1 zákona o rokovacom poriadku, t. j. doručenie návrhu najmenej 15 dní pred schôdzou Národnej rady, na ktorej sa uskutoční jeho prvé čítanie. Predseda Národnej rady posúdil uvedený návrh podľa § 70 ods. 1 zákona o rokovacom poriadku a podľa legislatívnych pravidiel ho zaradil na rokovanie 51. schôdze Národnej rady Slovenskej republiky. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona uvedené v § 67 a § 68 zákona o rokovacom poriadku, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku, ktorú je potrebné upraviť spôsobom, ako navrhuje predmetný návrh. Vážený pán predsedajúci, môžete otvoriť rozpravu.
Stančík, Andrej, poslanec NR SR (2021-06-25):
Ďakujem za slovo. Pán Mazurek, to bola spŕška lží, demagógie a konšpirácií zabalené do rétoriky, ktorú veľmi dobre ovládate, to treba uznať. Človek má pocit, že keď vás ten rok počúva tuto v parlamente, ako keby je Slovensko nejakým ostrovom, kde, kde ide COVID, kde sú obmedzenia, kde sú lockdowny a všade inde žijú slobodne. To je taký obrázok, ktorý ste tu vytvorili, ale už napríklad aj dnes, keď chcete do Rakúska ísť, napríklad do reštaurácie, potrebujete buď očkovanie a prekonanie COVID-u alebo antigénový test. Dnes. Jednoducho celý svet sa s týmto COVID-om borí, bohužiaľ, my máme opozíciu, ktorá totálne nechutne využíva pandemickú situáciu v mene politického kalkulu. Vy tu od začiatku torpédujete akékoľvek opatrenia. Vy, pán Mazurek, vy ste hovorili o tom, že rúško, kvôli rúšku sa otrávite kyslíkom, stále tu ste, stále tu sedíte, veľmi dobre sa vám dýcha, veľmi dobre dokážete hovoriť. Takže napriek tomu, že sa tým kyslíkom trávite a trávite, tak stále tu ste. Takže vidíte, že tie vaše lži sú všetky neopodstatnené. Napriek tomu to nevadí, vy idete ďalej a využijete, dneska to bude možno nejaké ďalšie klamstvo, nakoniec možno zistíme, že ten COVID to nebol, ale bola to iba nejaká chrípka, veď to ste hovorili tiež. A mne je strašne ľúto, že zatiaľ, čo inde v Európe, tak opozícia aj napriek tomu, že s vládou nesúhlasí, to je úplne v poriadku, to je vaše právo, vaše právo je kritizovať nás, koľko sa do nás zmestí, ale nevyužíva pandémiu pre politický kalkul. Keby ste boli aspoň trochu zodpovední, tak sa postavíte a poviete ľuďom, že áno, nesúhlasíme s touto vládou, ale tie opatrenia tu treba dodržiavať. Očkovanie je cesta von, ale to vy nikdy nepoviete, aj keď to dobre viete, lebo vám ide iba o politické body a preferencie.
Čepček, Martin, poslanec NR SR (2021-05-13):
Ja chcem pánovi ministrovi poďakovať za vyčerpávajúcu odpoveď. Ďakujem.
Danko, Andrej, podpredseda NR SR (2024-09-25):
Ďakujem. Otváram rozpravu. Do rozpravy som dostal dve písomné prihlášky poslancov: Kolíková, Gažovičová. Pani poslankyňa Kolíková, nech sa páči, ako prvá.
Pleštinská, Zita, poslankyňa NR SR (2022-11-10):
Pán predseda, keďže sme schválili body zo spoločnej správy, zákon prerokúvame v skrátenom legislatívnom konaní, sme v treťom čítaní, otvorte, prosím, rozpravu.
Kresák, Peter, poslanec NR SR (2016-11-25):
Veľmi pekne ďakujem, pán predsedajúci. Mne sa veľmi ťažko reaguje, len po tom, čo odznelo teraz z úst pani spravodajkyne, asi sa vzdám svojho komentára, pretože chcel som použiť zopár právnych argumentov voči tomu, čo tu odznelo a čo na mňa pôsobilo, pôsobilo absolútne rovnako, ako vlastne to charakterizoval pán kolega Dostál. Bolo by seriózne skutočne priznať, keď lobujem v prospech niekoho a jednoznačne to stanovisko bolo také. Čiže ďakujem pekne, ja sa vzdám ďalšieho komentára.
Žitňanská, Jana, poslankyňa NR SR (2020-09-22):
Ctené kolegyne, kolegovia, a hoci ide o veľmi krátku novelu alebo jednoduchú novelu zákona, myslím si, že jej prijatím to bude veľká vec pre neziskové organizácie alebo organizácie, ktoré, ako aj povedal kolega Lehotský, veľakrát suplujú štát, či už v poradenstve, alebo v službách tým najzraniteľnejším. Po mnohých debatách so zástupcami týchto organizácií, či už Liga za duševné zdravie, Liga proti rakovine alebo Únia nevidiacich, sme sa dohodli, že predložíme tento návrh, ktorý možno tak vyskočil, alebo ten problém vyskočil teraz počas korony, že vlastne nemali možnosť možno minúť niektoré finančné prostriedky na tie služby, lebo boli isté opatrenia, a takisto nemali možnosť zorganizovať verejné zbierky. Ale ono tak či tak vzhľadom k tomu, že nikdy oni dopredu nevedia, že koľko financií sa im podarí vyzbierať, a to, že im umožníme nakladať s týmito financiami v období dvoch, resp. troch rokov, im zabezpečí, aby tie služby sa dostali k tým, ktorí to naozaj potrebujú. Čiže nejde o komplikovanú legislatívu, ale myslím si, že patrí k tým, ktoré naozaj zlepšia situáciu tých najzraniteľnejších. Ďakujem veľmi pekne za podporu.
Bugár, Béla, podpredseda NR SR (2011-03-30):
Páni poslanci, nevykrikujte.
Ďuriš Nicholsonová, Lucia, podpredsedníčka NR SR (2017-11-28):
Ďakujem pekne, pán minister. Teraz dávam slovo spoločnému spravodajcovi z výboru pre pôdohospodárstvo a životné prostredie pánovi poslancovi Vladimírovi Matejičkovi, aby informoval Národnú radu o výsledku rokovania výborov, aby odôvodnil návrh a stanovisko gestorského výboru. Nech sa páči, pán poslanec.
Blaha, Ľuboš, podpredseda NR SR (2024-01-17):
Pani poslankyňa Tina Gažovičová, nech sa páči.
Laššáková, Ľubica, poslankyňa NR SR (2021-10-06):
Ďakujem veľmi pekne za slovo, pán predsedajúci. Ja vám doplním, pán kolega Fecko, tie fakty, ktoré vám nepovedala pani ministerka, pretože ony sú dohľadateľné veľmi jednoducho. Projekt pána ministra práce, sociálnych vecí a rodiny Janka Richtera, vtedy keď sme spolupracovali, tak to bolo okolo desať miliónov eur a zamestnávalo sa tam ako tisíc ľudí. To boli väčšinou také tie, viete, nízko príjmové kategórie ťažko zamestnateľných, tí boli veľmi radi, že môžu robiť. Teraz je to jeden milión eur, to znamená, desať dakedy, teraz jeden milión. Zamestnalo sa tam vlani ledva sto ľudí a čo mňa veľmi vyrušuje je fakt, že tento jeden milión eur pani ministerka kultúry zobrala z ministerstva kultúry, to znamená, ochudobnila aj tak ten chudobný rezort, hoci mohla tieto peniaze použiť z európskych prostriedkov. Takže to len na doplnenie. Ďakujem.
Martvoň, Anton, poslanec NR SR (2012-11-30):
Ďakujem pekne. Znova to zopakujem, to, čo som povedal pánovi poslancovi Kaníkovi, ktorý na mňa nereagoval. Doplním vystúpenie môjho predrečníka pána Kamenického. Presne tak. Tá správa bola publikovaná v apríli, alebo teda tá správa je z apríla 2012, ale štatistické zisťovanie údajov, údaje pre túto správu boli zisťované: 2. polrok 2010 a rok 2011. Teda vláda Ivety Radičovej a vaša vláda, vás expertov z SDKÚ. Čiže vy ste nasmerovali ten vlak našej ekonomiky rovno do múru a, samozrejme, padla vaša vláda a vlak išiel ďalej oproti tomu múru. My zo SMER-u sme prišli, a pokiaľ sme nechceli, aby ten vlak priamo nabúral do toho múru, tak sme zaradili výhybku, aby sme našu ekonomiku zachránili. Čiže tú správu, čo ste citovali, gratulujem, ale citovali ste výsledky vašej práce, vás expertov z SDKÚ a vašej vlády Ivety Radičovej. My sa to tu pokúsime iba zachraňovať a zachrániť celú republiku pred vašimi reformami a nasmerovaním vlaku našej ekonomiky proti múru. Toľko z mojej strany.
Kollár, Boris, predseda NR SR (2023-06-21):
Prosím, prezentujme sa a hlasujeme. (Hlasovanie.) Prítomných 133 poslancov, za 87, zdržalo sa 42, nehlasovali 4. Uvedený návrh sme schválili. Otváram rozpravu v rámci tretieho čítania . Hlási sa niekto do rozpravy? Ak nie, vyhlasujem rozpravu za skončenú. Budeme hlasovať o vrátenom zákone ako celku. Pani spoločná spravodajkyňa, prosím, uveďte odporúčanie gestorského výboru.
P. Hrušovský, predseda NR SR: (2004-12-01):
Otváram rozpravu o tomto bode programu. Chcem informovať, že do rozpravy som nedostal žiadne písomné prihlášky, preto sa pýtam pánov poslancov, či sa chce niekto prihlásiť do rozpravy ústne. Pán poslanec Horák. Ďalšie prihlášky do rozpravy nie sú. Končím možnosť prihlásiť sa do rozpravy ústne. Nech sa páči, pán poslanec. V. Horák, poslanec: Ďakujem, pán predseda, za slovo. Pán minister, dovoľte, aby som vám predložil pozmeňujúci návrh k tomuto vládnemu návrhu zákona, ktorým sa mení a dopĺňa zákon č. 312/2001 Z. z. o štátnej službe a o zmene a doplnení niektorých zákonov v znení neskorších predpisov. V čl. I sa pred novelizačný bod 1 vkladá novelizačný bod 1, ktorý znie: Po prvé. V § 3 ods. 2 sa konci pripája táto veta: „Nejde o porušenie zásady rovnakého zaobchádzania, ak sú priaznivejšie podmienky vykonávania štátnej služby upravené v kolektívnej zmluve rozdielne.“ Doterajšie novelizačné body 1 a 2 sa označujú ako novelizačné body 2 a 3. Za novelizačný bod 3 sa vkladajú novelizačné body 4 a 5, ktoré znejú: Po štvrté. V § 67 ods. 2 tretia veta znie: „V kolektívnej zmluve vyššieho stupňa možno dohodnúť skrátenie týždenného služobného času štátneho zamestnanca alebo možno ustanoviť rozsah a podmienky skrátenia týždenného služobného času v kolektívnej zmluve.“ Po piate. V § 71 tretia veta znie: „V kolektívnej zmluve vyššieho stupňa možno dohodnúť predĺženie dovolenky alebo možno ustanoviť rozsah a podmienky predĺženia dovolenky v kolektívnej zmluve.“ Doterajší novelizačný bod 3 sa označuje ako novelizačný bod 6. Všeobecná časť odôvodnenia. V návrhu zákona, ktorým sa mení a dopĺňa zákon č. 312/2001 Z. z. o štátnej službe a o zmene a doplnení niektorých zákonov v znení neskorších predpisov, sa umožňuje dohodnúť priaznivejšie služobné podmienky pre štátnych zamestnancov priamo v kolektívnej zmluve vyššieho stupňa alebo podľa dohodnutých podmienok v kolektívnej zmluve vyššieho stupňa sa umožňuje dohodnúť priaznivejšiu úpravu v kolektívnej zmluve uzavretej na príslušnom služobnom úrade. Návrh zákona je v súlade s Ústavou Slovenskej republiky, ústavnými zákonmi, zákonmi a inými všeobecnej záväznými predpismi, ako aj s medzinárodnými zmluvami, ktorými je Slovenská republika viazaná. Osobitná časť odôvodnenia. V čl. I k bodom 1, 4 a 5 navrhuje sa umožniť dohodnúť priaznivejšie služobné podmienky pre štátnych zamestnancov priamo v kolektívnej zmluve vyššieho stupňa alebo podľa dohodnutých podmienok v kolektívnej zmluve vyššieho stupňa sa umožňuje dohodnúť priaznivejšiu úpravu v kolektívnej zmluve uzavretej v príslušnom služobnom úrade. Ďakujem za pozornosť.
Jurinová, Erika, podpredsedníčka NR SR (2016-02-11):
Pán poslanec Novotný.
Šimko, Igor, poslanec NR SR (2024-02-13):
Pán predseda, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre hospodárske záležitosti. Ďalej, aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a aby určené výbory návrh zákona prerokovali do 30 dní a v gestorskom výbore do 32 dní.
Ľ. Jahnátek, minister hospodárstva SR: (2008-06-19):
WTO predstavuje záruku, že medzinárodný obchod sa bude realizovať v súlade s dohodnutými pravidlami. Z členstva Slovenskej republiky vo WTO okrem množstva výhod vyplýva plnenie viacerých záväzkov, ktorých súčasťou je aj verifikácia predloženej Listiny špecifických záväzkov za oblasť služieb. Po rozšírení Európskej únie v roku 2004 o nové členské krajiny, vrátane Slovenskej republiky bolo potrebné zjednotiť záväzky všetkých členských krajín Európskej únie v oblasti služieb a upraviť Listinu špecifických záväzkov Európskeho spoločenstva. Z tohto dôvodu Európska komisia v zmysle dohody WTO o obchode so službami rokovala s tými členskými krajinami WTO, ktoré o to požiadali a ktorých sa zmeny v listine priamo dotýkali. Výsledky týchto rokovaní boli zahrnuté do konsolidovanej Listiny špecifických záväzkov Európskeho spoločenstva, ktorá bola schválená na zasadnutí Generálnej rady WTO v decembri 2006. Keďže dohodnuté kompenzačné úpravy sa týkajú zmiešaných kompetencií členských štátov Európskej únie, je potrebné konsolidovanú listinu schváliť nielen na úrovni Európskeho spoločenstva, ale aj v národných parlamentoch jednotlivých členských krajín Európskej únie. Úpravy záväzkov, ktoré sa týkajú Slovenskej republiky, boli odkonzultované so zainteresovanými rezortmi a sú v súlade s právnym poriadkom Slovenskej republiky. Je potrebné zdôrazniť, že záväzky uvedené v listine nemusia vždy odrážať aktuálny stav domácej legislatívy, nakoľko medzinárodné záväzky môžu byť striktnejšie ako národné právne predpisy. Zámerom takéhoto postupu je ponechať si možnosť na eventuálne sprísnenie pravidiel v jednotlivých sektoroch služieb, ak by to bolo v budúcnosti potrebné. Obdobným spôsobom majú spracované svoje záväzky v listine aj ostatné členské štáty Európskej únie. Vážený pán predsedajúci, panie poslankyne, páni poslanci, dovoľujem si vás požiadať o vyslovenie súhlasu s predloženým návrhom.
Kolíková, Mária, poslankyňa NR SR (2024-06-21):
Pán minister, ja mám iba dve minúty, nie je šanca, aby som na všetko reagovala, ale som rada, že ste sa zapojili do diskusie, lebo tá diskusia je naozaj veľmi dôležitá, aby tu medzi nami prebiehal dialóg. Povedali ste množstvo vecí. Neviem s množstvom tých záverov súhlasiť, tak veľmi v skratke skúsim. Hlavné správy. No, to bolo dočasné opatrenie bez toho, aby som o tom sa rozprávala. Vy robíte trvalé opatrenie pre zákaz zhromažďovacieho práva. A teraz hneď problém nie je a nevyzerá, že by bol problém v lete. Kľudne to mohlo ísť do riadneho pripomienkového konania. Vydanie Roberta Fica. No, nech by akokoľvek rozhodla Národná rada, tak nakoniec by o tom rozhodoval súd prvostupňový, druhostupňový, veď tu sa jedná len o to, či sa to nechá na rozhodnutie súdu. Krvavé paprče. No, to ste uviedli, vlastne ste ma za vrahyňu označili aj vy, tak to pochopili aj vaši voliči a tomu čelím dodnes a som tomu stále vystavená, lebo stále sa to vracia vo všetkých debatách, kde sú oponenti z vášho tábora. Proste tak to je. Ja tomu čelím. A z toho, čo ste uviedli, spomínali ste skôr, teda ja vás rozumiem, že nesúhlasíte s tým, že generál Lučanský bol vôbec vo väzbe, ale to bolo jednoducho rozhodnutie súdu. Akokoľvek spochybníte čokoľvek, to naozaj mi nemôžete takto proste urobiť tú skratku, tá tu naozaj nesedí. Prípad pána advokáta Krivočenka. No, Zbor väzenskej a justičnej stráže naozaj urobil maximum, to je z toho všetkého zrejmé. Ja som nevedela mu nijako pomôcť. A teraz ak nesúhlasíte s tým, že bol vo väzbe, rozumiem, to bolo rozhodnutie súdu, ale tam predsa nemôže minister nijako do toho vstupovať, nemôže, nemá ten priestor. Ventilácie nemali ľudia aj v civilných nemocniciach. Viac času už nemám, na záver, bohužiaľ, aj dnešná tlačová beseda SMER-u ukázala, že vyťahuje veci zo spisu... (Prerušenie vystúpenia časomerom.)
Glváč, Martin, podpredseda NR SR (2018-12-07):
Pani poslankyňa Gaborčáková. Pardon. Pán poslanec Jurzyca. Nech sa páči, pán poslanec.
Hrušovský, Pavol, podpredseda NR SR (2011-07-12):
Ďakujem za stanovisko výboru. Otváram rozpravu. Chcem informovať, že som do rozpravy nedostal žiadne písomné prihlášky. Pýtam sa, či sa chce niekto prihlásiť do rozpravy ústne. Nie. Preto vyhlasujem rozpravu o tomto bode programu za skončenú a prerušujem rokovanie. A poprosím pána podpredsedu vlády a ministra financií, aby z poverenia vlády uviedol vládny návrh zákona, ktorým sa mení a dopĺňa zákon o stavebnom sporení, ktorý prerokovávame ako tlač 397. Pán podpredseda vlády, máte slovo. (Rokovanie o vládnom návrhu zákona, ktorým sa mení a dopĺňa zákon Slovenskej národnej rady č. 310/1992 Zb. o stavebnom sporení v znení neskorších predpisov , tlač 397.)
Laurenčík, Milan, podpredseda NR SR (2022-06-16):
Vám sa čas neráta, takže môžete rozprávať, koľko chcete.
Senko, Ján, poslanec NR SR (2019-01-31):
Pani poslankyňa, ja si nemyslím, že je dôležité, že koľko bolo využitých alebo koľkokrát bolo využité, bol využitý tento inštitút, ale že je tá možnosť, aby sa v prípade, že sa verejnosť dozvie nejaké informácie, ktoré nie sú pravdivé a menia pohľad na inštitúciu, osobu, má možnosť tá inštitúcia alebo osoba tento opravný prostriedok využiť. To je základná filozofia. So sadzbami sú spojené, samozrejme, aj tá vymožiteľnosť. Treba povedať, že do roku 2011 bolo toľko prípadov, o ktorých som hovoril, v tých desiatich mesiacoch to bolo, tuším len v denníku SME. Ale podstatné bolo, že ho využili a že sa niečo stalo a že verejnosť sa v tom denníku, kde takáto informácia bola zverejnená, v tom istom denníku zrejme tí istí čitatelia, aj keď možno nie všetci, mali možnosť oboznámiť aj s tou druhou stranou a opraviť si možno ten názor. Veci sa dávali, dá sa povedať, na správnu, správnu mieru. To je jedno, či je to súkromný priestor alebo iný priestor, ale jednoducho ak sa to dotýka osoby a je verejný záujem pre to, aby noviny prinášali predovšetkým objektívne a pravdivé informácie, tak je všetko v poriadku, keď aj tento súkromný priestor bude týmto spôsobom využívaný. Slúži to verejnosti, slúži to občanom práve k tomu, aby dostali podľa možnosti čo najobjektívnejšiu informáciu. Takže ja význam, význam vidím tohto práva na odpoveď a podporujem tento návrh poslancov.
Galko, Ľubomír, poslanec NR SR (2014-07-01):
Ja som mu volal. On príde.
Blaha, Ľuboš, podpredseda NR SR (2024-01-12):
Za Kresťanskodemokratické hnutie, klub tejto strany, sa prihlásil ako ďalší pán poslanec Jozef Hajko. Pripomínam, že strana KDH, resp. klub KDH má ešte 25 minút 56 sekúnd. Nech sa páči pán poslanec, máte slovo.
Grendel, Gábor, podpredseda NR SR (2020-07-23):
Pán poslanec Kašper, chcete reagovať? Nie. Takže, pán poslanec Krajčír, v rozprave, nech sa páči.
Laurenčík, Milan, podpredseda NR SR (2020-09-23):
S reakciou na faktické poznámky pán poslanec Tomáš Taraba. Nech sa páči.
Bugár, Béla, podpredseda NR SR (2017-11-30):
Najprv budeme hlasovať o tom, že Národná rada berie na vedomie vyjadrenie pána poslanca Dostála, že písomnú odpoveď ministerky školstva, vedy, výskumu a športu na jeho interpeláciu č.18 nepovažuje za uspokojivú. Nech sa páči, prezentujme sa a hlasujme. (Hlasovanie.) Prítomných 130, za 56, proti 43, zdržalo sa 31 poslancov. Návrh sme neschválili. Ďalšie hlasovanie bude o tom, že Národná rada berie na vedomie vyjadrenie poslanca Marka Krajčiho, že písomnú odpoveď ministra financií na jeho interpeláciu č.13 nepovažuje za uspokojivú. Nech sa páči, prezentujme sa a hlasujme. (Hlasovanie.) Prítomných 129, za 57, proti 37, zdržalo sa 35 poslancov. Návrh sme neschválili. Teraz budeme hlasovať o uznesení, ktorým Národná rada berie na vedomie písomné odpovede členov vlády na interpelácie poslancov podané do 31. októbra 2017. Nech sa páči, prezentujme sa a hlasujme. (Hlasovanie.) Prítomných 129, za 74, proti 19, zdržalo sa 34 poslancov, 2 nehlasovali. Návrh sme schválili. Teraz pokračujeme hlasovaním v prvom čítaní o vládnom návrhu zákona, ktorým sa mení a dopĺňa zákon č. 297/2008 Z. z. o ochrane proti legalizácii príjmov z trestnej činnosti (tlač 757), bod 26. Pán poslanec Šuca, nech sa páči, ako spravodajca máte slovo. (Hlasovanie o vládnom návrhu zákona, ktorým sa mení a dopĺňa zákon č. 297/2008 Z. z. o ochrane pred legalizáciou príjmov z trestnej činnosti a o ochrane pred financovaním terorizmu a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 757.)
Laššáková, Jana, podpredsedníčka NR SR (2015-02-05):
Ďakujem pekne, pán spravodajca. Otváram všeobecnú rozpravu. Do rozpravy som nedostala žiadnu písomnú prihlášku. Dávam možnosť prihlásiť sa do rozpravy ústne. Do rozpravy ústne sa hlási pán poslanec Fronc. Končím možnosť prihlásiť sa do rozpravy ústne. Nech sa páči, pán poslanec, máte slovo.
Matovič, Igor, poslanec NR SR (2014-11-10):
Keď sa tu, keď sa tu tak zamýšľame teda, že čo to tu vlastne na tej druhej strane sedí, no ja som sa presvedčil včera, keď som pustil to video s Egom a dal som tej mase ľudí, ktorá tu bola síce poriedko, ale každopádne ich tu bolo dosť, dve otázky. Jedna, kto s tým súhlasí, nech zdvihne ruku. Ani jeden. Druhá, kto s tým nesúhlasí. Ani jeden. Čo to znamená? Nedostali manuál. Jednoducho nedostali manuál, kde by mali odpoveď na takéto otázky. To je masa ľudí, ktorí nechali svoje vlastné svedomie pred parlamentom a niekto za misu šošovice, niekto za nejaký kšeftík trošku väčší, niekto za cétečko, jednoducho zobchodovali svoje vlastné svedomie. Takáto masa ľudí, takéto stádo de facto, lebo ľudia, ktorí sa zbavia svojho vlastného svedomia, už nie sú ľudia, to je stádo, takáto masa rozhoduje o osudoch ľudí na Slovensku, bohužiaľ.
Kučera, Karol, poslanec NR SR (2020-09-22):
Prosím, pán predseda, teraz dajte hlasovať o tom, že návrh zákona Národná rada Slovenskej republiky prideľuje na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre vzdelávanie, vedu, mládež a šport, zároveň že za gestorský Výbor Národnej rady pre vzdelávanie, vedu, mládež a šport s tým, že určené výbory prerokujú návrh zákona do 30 dní a v gestorskom výbore do 32 dní od jeho prerokovania v Národnej rade Slovenskej republiky.
Dubovický, Richard, poslanec NR SR (2024-06-27):
Ďakujem za slovo, pán predsedajúci, ja budem tak trošku inak sa na to pozerať. Okrem toho, že, Zori, opäť si to pekne povedala, ja by som aj z tohto miesta chcel apelovať na bývalú ministerku pani Laššákovú. Ja vám poviem, že kultúrna obec v Prešove si vás veľmi váži, ale toto je zlé, to je zlé, tí ľudia, ktorí si vás vážia, sa momentálne hanbia za to, čo sa deje tuná v tomto parlamente pod SNS, sa hanbia za to. To nie je v poriadku, to, čo robíte, a že s tým súhlasíte. My tu budeme, jasné, my tu budeme aj budúci týždeň, aj o dva, aj celý júl, august, keď chcete. Ale takto sa legislatíva nerobí, takto sa nestojí za kultúrnou obcou, ktorá za vami stála, aby ste vedeli a teraz budem citovať, ste bola podľa nich najlepšia ministerka kultúry. (Smiech v sále.) Ale, ako sa smejete, pán kolega, ja netvrdím, že proste každý má možnože nejaké kritériá, ale s týmto prichádzam z môjho rodného mesta, s odkazom pre vás. Ale momentálne týmito krokmi, ako to pokračuje ďalej, RTVS, komplet ďalšie, všetko, čo sa tu ruší, mení, politický vplyv, to tak nebude dlho fungovať. Ďakujem.
Hrušovský, Pavol, podpredseda NR SR (2010-10-13):
Ďalší do rozpravy je prihlásený pán poslanec Ľubomír Petrák. Pán poslanec, nech sa páči, máte slovo.
Bugár, Béla, podpredseda NR SR (2019-01-31):
Pani poslankyňa Kaščáková.
Kollár, Boris, predseda NR SR (2022-10-04):
Prosím, prezentujme sa a hlasujeme. (Hlasovanie.) Prítomných 132 poslancov, za 87, proti 10, zdržalo sa 33, nehlasovali 2. Uvedený návrh sme schválili.
Danko, Andrej, predseda NR SR (2019-12-03):
Sa ospravedlňujem. To znamená, hlasovali sme o treťom čítaní. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Kollár, Boris, predseda NR SR (2023-06-20):
Prosím, prezentujeme sa a hlasujeme. (Hlasovanie.) Prítomných 121 poslancov, za 69, 1 proti, zdržalo sa 51. Uvedený návrh sme schválili.
Heger, Eduard, poslanec NR SR (2016-09-09):
Ďakujem a ospravedlňujem sa, ak som tu niekoho včera vyčerpal, nebol to určite môj úmysel a rokovania tu zvyknú byť náročné. Ja by som možno len chcel, pán Kvorka, na vás reagovať a povedať, že ja tomu rozumiem, že naozaj slová nie vždy dokážu presvedčiť človeka o úmysle a že je veľmi dôležité k tomu doložiť skutky. Čiže ja to beriem ako takú výzvu, á, lebo je ťažké, je ľahšie niečo povedať a ťažšie sa toho držať, a to je tá výzva práve na ten proces a na ten čas a beriem to ako výzvu pre seba, aby aj moje skutky potvrdzovali moje slová a aby, lebo takto si môžeme navzájom získavať len svoju dôveru, takže ďakujem za túto výzvu. A budem rád, ak si tú výzvu osvojíme viacerí v tejto Národnej rade. Vďaka.
Raši, Richard, poslanec NR SR (2013-02-05):
Ďakujem pekne, pán predseda. Tým sme vyčerpali všetky body zo spoločnej správy a pristúpime k hlasovaniu o pozmeňujúcich návrhoch vyplývajúcich z rozpravy. Aby sme mohli hlasovať o pozmeňujúcich návrhoch predložených dnes, dávam najskôr hlasovať o skrátení doby lehoty podľa § 83 ods. 4 zákona o rokovacom poriadku.
J. Brocka, poslanec: (2008-07-04):
Pán kolega Madej, od vás začnem. Hovoríte, ako ste ako opozičný poslanec navrhovali zvýšiť na prvé dieťa o 10-tisíc a neprešlo. Viete čo, my teraz v opozícii navrhujeme rovnako podporovať rodinu, deti rôznymi dávkami, rôznymi formami a nehnevám sa na vás, že nám to rovnako neprejde. Ale keď sme boli vo vláde, tak sme navrhli toľko vecí, ktorými sme pomohli rodinám s deťmi. A ja to čakám aj od vás, že aj vy budete rovnako navrhovať pomoc rodinám s deťmi. My sme nielenže prídavky na deti 540 korún zvýšili o daňový bonus 540 korún, to znamená na každé dieťa 1 080 korún. Vy ste s prídavkami na deti už dva roky vo vláde nepohli ani o korunu. A vaše ministerstvo navrhuje ich zvýšiť o 30 korún. Smiešne. Matkám, ktoré sa starajú o deti, a to KDH nemalo ministra sociálnych vecí v dôchodkovej reforme, keď sa stará o dieťa do 6 rokov, tak štát za ňu platí na dôchodok zo 60 % priemerného platu v národnom hospodárstve. Väčšina žien dnes chodí do zamestnania za nižšiu mzdu. To znamená, že keď sa stará o dieťa, to obdobie pre dôchodok je pre ňu výhodnejšie vďaka predchádzajúcej vláde. A vy takéto veci napádate. Vy ste sa pokúsili zrušiť možnosť týmto ženám sporiť si v druhom pilieri. Jednoducho, dámy a páni, ale nie o tom som chcel hovoriť. Demografický problém je naozaj problém celosvetový, ale vy ho bagatelizujete. (Prerušenie vystúpenia časomierou.)
Šudík, Tomáš, poslanec NR SR (2022-03-17):
Ďakujem za slovo. Ja by som taktiež chcel vyzvať našich kolegov poslancov, aby podporili danú legislatívu, pretože v parlamente prijímame množstvo zákonov, ktoré reálne pomáhajú samosprávam meniť veci, a len taký príklad máme aj v našom meste Humenné. Množstvo budov, o ktorých sa súkromní podnikatelia vôbec nestarajú, budovy sa začínajú rozpadať a práve týmto zákonom máme aspoň aké-také páky, aby s tými budovami konečne niečo robili, tak budem veľmi rád aj ako spoločný spolupredkladateľ, aby získali k danému zákonu čo najväčšiu podporu poslancov. Ďakujem.
P. Paška, predseda NR SR: (2007-06-29):
Otváram rozpravu. Písomne nemám prihlášku. Pýtam sa, či sa chce niekto prihlásiť ústne. Nie. Končím možnosť prihlásiť sa a zároveň vyhlasujem rozpravu za skončenú a prerušujem rokovanie o tomto bode programu. Vyhlasujem päťminútovú prestávku a budeme pokračovať hlasovaním o prerokovaných bodoch programu 11. schôdze. (Prestávka.) (Po prestávke.)
B. Bugár, podpredseda NR SR: (2005-06-24):
o návrhu poslankyne Národnej rady Slovenskej republiky Jany Laššákovej na vydanie zákona, ktorým sa mení a dopĺňa zákon č. 513/1991 Zb. Obchodný zákonník (tlač 1129). Pani poslankyňa Laššáková, nech sa páči, máte slovo.
I. Gašparovič, poslanec: (2001-09-19):
Najskôr by som chcel povedať, že skutočne od začiatku, keď sme začali rokovať o tomto bode programu, sme si asi povedali, že nebudeme rešpektovať žiadnu právnu normu, že nebudeme rešpektovať rokovací poriadok, ktorý je zákonom, že nebudeme rešpektovať ani pravidlá prijímania právnych noriem, kde jedným zákonom chceme novelizovať viac ako desať zákonov, a že nebudeme akceptovať a rešpektovať pripomienky tých, ktorí chcú, aby sme prijali dobrý zákon, aby sme prijali zákon, ktorý pomôže pri organizácii štátu, a nie zákon, ktorý bude deformovať postavenie ako štátnych, tak samosprávnych orgánov. Z tohto titulu, panie poslankyne, páni poslanci, a z rozpravy, ktorú som počúval, som dospel k tomu, že skutočne nevieme, čo chceme prijať. Veľa poslancov, skoro všetci poslanci z opozície, ktorí vystupovali, prednášali svoje pripomienky či už k možnosti manipulovania prechodu kompetencií, majetku, rozpočtov, a čo je zaujímavé, poslanci koalície takisto predniesli svoje pripomienky a sami spochybnili jednoznačnosť správnosti prijatia tohto zákona. Poslanci opozície hovoria, že ide o strašne veľmi veľa kompetencií, ktoré majú prejsť na samosprávne celky, pritom si neuvedomujú richtári, čo sa im týmto navrhuje. Strašne veľa kompetencií bez peňazí. To je strašné! Poslanci koalície ústami pána poslanca Tatára, ako som počúval, namietajú, že tých kompetencií je strašne málo. Kto teraz z nás má pravdu? Jedni alebo druhí? Z toho mi vychádza jedno, čo som povedal na začiatku, že táto norma nie je pripravená. Preto dovoľte mi, aby som nemusel ďalej rozprávať a dal návrh, a to, aby sme podľa § 73 ods. 3 písm. b) rozhodli, že nebudeme pokračovať ďalej v rokovaní o tomto návrhu zákona. A môj druhý návrh, aby Národná rada prijala uznesenie, v ktorom bude odporúčať vláde, aby vláda vyhlásila všeobecnú rozpravu k tomuto zákonu a aby vláda pripravila do konca tohto volebného obdobia nový návrh na riešenie kompetencií v rámci prechodu týchto kompetencií zo štátnej správy na samosprávu, ktorý by bol podkladom a základom pre nový parlament a novú vládu. Myslím si, že to by bolo zadosťučinenie pre budúcnosť, pre fungovanie tejto zmeny v tomto štáte. Toto moje rozhodnutie umocnilo aj vystúpenie pána poslanca Gyurovszkého, kolegu z koalície maďarskej politickej strany, ktorý spochybnil tento zákon, ale pritom vyslovil mienku, že ich klub a on budú hlasovať za prijatie tohto zákona. Myslím si, že tu je práve tá odpoveď na to, ako sa máme zachovať pri hlasovaní o tomto zákone. Preto vás ešte raz prosím, aby ste prijali tieto moje návrhy a hlasovali za ne. Ďakujem pekne. Dobrú noc. (Potlesk.)
B. Bugár, podpredseda NR SR: (2001-12-14):
A. Ivanko, poslanec: Ďakujem za udelenie slova, pán predsedajúci. Vážené kolegyne poslankyne, vážení kolegovia poslanci. Podľa § 82 ods. 2 zákona č. 350/1996 Z. z. o rokovacom poriadku predkladám pozmeňujúci návrh k vládnemu návrhu zákona, ktorým sa mení a dopĺňa zákon Národnej rady č. 233/1995 Z. z. o súdnych exekútoroch a exekučnej činnosti. Môj pozmeňujúci návrh je veľmi krátky a týka sa článku 3. V článku 3 text znie: Tento zákon nadobúda účinnosť 1. februára 2002. Odôvodnenie: V záujme zachovania zákonných lehôt na podpis zákona ústavnými činiteľmi je potrebné, aby sme zmenili účinnosť 1. januára 2002 na 1. februára 2002. Ďakujem za pozornosť.
M. Fronc, poslanec: (2007-10-23):
No, robíte to rovnako napríklad aj v školstve. Jednotná škola, zákonom postupne likvidujete neštátne školy. Je to legitímne. Je to vaše videnie, vaša ideológia. Len ma to trochu prekvapuje, pretože mnohí z vás sú podnikatelia a práve z voľnej súťaže, z konkurencie máte zisk. A nemôžem si odpustiť, aby som nedal také prirovnanie. Máte tu pred sebou jeden košatý strom, z ktorého zbierate zlaté jablká. Ale zdá sa vám, že vám tieni, a tak mu postupne odpiľujete konáre a budete ich dovtedy odpiľovávať, až jednoducho prídeme, aj vy prídete, rovnako o tie zlaté jablká. A o tom to je. Ďakujem pekne, pán predsedajúci.
Šeliga, Juraj, podpredseda NR SR (2020-07-24):
(Zaznel zvuk mobilného telefónu.) Poprosím vás, aby ste mobilné telefóny nepoužívali. Keďže tu boli námietky a po porade aj s legislatívou, teraz aby to celé rokovanie dávalo zmysel aj v zmysle rokovacieho poriadku, pán navrhovateľ, ak chcete vystúpiť, máte právo vystúpiť, lebo tým pádom, keby sme držali toto poradie, ktoré tu bolo, tak je obmedzené vaše právo a nikto vám vaše právo nechce obmedzovať. To je prvá vec. Ak chcete, nech sa páči, môžte vy vystúpiť kedykoľvek. A druhá, pardon, a druhá vec, ktorá je, takisto tu bola namietaná, že podpredseda Národnej rady je v zmysle ústavnej hierarchie vyššie ako ministri, to bolo takisto potvrdené, takže pred ministrami má právo vystúpiť podpredseda Národnej rady. Ale keďže žiadal pán Blanár ako prvý, takže teraz je na vás, aby ste mohli vystúpiť, samozrejme, pán premiér má právo takisto vystúpiť kedykoľvek aj pred týmito všetkými. Len aby sme si to dali do poriadku, aby sa nikto necítil ukrivdený. (Reakcia navrhovateľa.) No buď vystúpite teraz, alebo nie, ak nie, tak potom ide pán Pellegrini a potom je ďalšie, ďalšie poradie. Tak... (Reakcie z pléna.) Nech sa páči, pán podpredseda Pellegrini.
Kollár, Miroslav, poslanec NR SR (2021-05-10):
Pán kolega, ja by som mal, mal vlastne zatlieskať, keďže už som odišiel z vládnej koalície, ale ja som neodišiel kvôli Márii Kolíkovej, ale Igorovi Matovičovi, a netlieskam vám, naopak, mám chuť skôr zapískať. Máme za sebou celodennú povinnú jazdu, počas ktorej ste neukázali reálne dôvody, prečo by mala Mária Kolíková skončiť ako ministerka spravodlivosti. A to, prečo Robert Fico a vy na ňu útočíte, je jasné, aj by ste to pomenovali, aj keď to popierate. Ale je čaro parlamentnej demokracie, že takéto diskusie tu máme, parlament na to slúži a ja som rád, že tu túto diskusiu môžme absolvovať, pretože Mária Kolíková je silná žena, a myslím si, že takéto ataky hravo zvládne. Iste mediálne jej to na chvíľu poškodí, ale nemyslím si, že kvôli tomu povolí a spomalí vo svojich reformných krokoch. A ja chápem, že nie je tŕňom len v oku Robertovi Ficovi a vás, ale ako to ste povedali správne a súhlasím s vami, aj Igora Matoviča, ale ako sa zvyklo hovoriť pred voľbami, dajme na bok egá a po voľbách osobnú pomstu a vráťme sa k podstate. A ja chcem poprosiť mojich, síce už bývalých kolegov z OĽANO, nech si spomenú, ako Igor Matovič stál na tomto mieste v tričku Fico chráni zlodejov a pochopia, že im útokmi na pani ministerku spravodlivosti len pomáhajú opäť Robertovi Ficovi chrániť zlodejov. Lebo s týmto sme do toho išli, aj vy, aj ja, aj ZA ĽUDÍ, aj, aj SaS-ka, zastaviť rozklad štátu oligarchami, politickými biznismenmi zo SMER-u a ich klonmi a súdnou mafiou. O chvíľu to tu odhlasujeme a vráťme sa, prosím, k podstate toho a k tomu, čo táto krajina okrem očisty súdnictva po pandémii potrebuje, konkrétne riešenia na zmiernenie jej dopadov na ľudí. Ďakujem.
P. Hrušovský, predseda NR SR: (2005-05-10):
(Hlasovanie). 142 prítomných, 141 za, 1 nehlasoval. Pripomienku sme schválili. Tým sme odhlasovali všetko, nech sa páči, pán poslanec. M. Abelovský, poslanec: Keďže sme v treťom čítaní , pán predseda, otvorte rozpravu.
P. Hrušovský, predseda NR SR: (2004-02-05):
Prerušujem rokovanie o tomto bode programu. Ďakujem pánovi poslancovi Maxonovi, predsedovi výboru. Prosím pána ministra pôdohospodárstva, aby z poverenia vlády Slovenskej republiky uviedol návrh na vyslovenie súhlasu Národnej rady Slovenskej republiky s pristúpením Slovenskej republiky k Medzinárodnému dohovoru o ochrane rastlín , ktorý prerokúvame ako tlač 459. Pán minister, máte slovo.
Ďurica, Ondrej, poslanec NR SR (2021-06-16):
Ďakujem za slovo, pán podpredseda. Ja už sa priznám, som celkom stratil nadväznosť na to, čo povedal pán kolega Kéry. Viem, že, viem, že jeho reč bola naozaj dobrá a upútali ma tam niektoré, niektoré veci. Teraz si, teraz si skúsim spomenúť len v súvislosti s tým, že sa naozaj povedalo nahlas, že teda rozpustíme Slovenskú informačnú. Ja by som, ja by som len upozornil na to, že aký to, ako my sa tu môžme baviť o tom, že niekto to len tak strelí, povie bez ohľadu na to, že si zrejme neuvedomuje svoju funkciu alebo svoje postavenie v Slovenskej republike alebo vo verejnej, verejnej funkcii, ale zamyslíme sa aj nad tým, aký to dáva signál smerom von do zahraničia k našim susedom, k našim partnerom. Veď my sa tu stále bijeme do pŕs, aké chceme mať nadštandardné vzťahy s našimi zahraničnými partnermi, a, a čo je v poriadku, samozrejme, ale tieto udalosti, ktoré sa tu udiali, zamyslime sa nad tým, aký to, aký to vydáva signál smerom von do zahraničia, veď to nie je, nie je celkom normálne, aby sme takto komunikovali. A mňa viac ako samotná udalosť, keď sa bavíme o správe Slovenskej informačnej služby, prekvapuje aj to, ako sa na to reaguje, čo sa udialo, alebo, alebo teda aká je komunikácia od tej, od tej chvíle, od toho momentu, že tu sedíme v Národnej rade Slovenskej republiky a niektorí poslanci, ja neviem, či zámerne alebo z nevedomosti to tu pomaly idú spochybňovať, že nevedia, či je to, či je to pravda alebo či to nie je pomaly konšpirácia. Tak ja neviem, či už nestačí riaditeľ Slovenskej informačnej služby na to, aby to povedal, alebo, alebo keď sa nám to nehodí, tak, tak to budeme spochybňovať, tak nad týmto sa treba zamyslieť. A ďakujem, pán Kéry, že ste to pomenoval vo svojej rozprave.
Jurinová, Erika, podpredsedníčka NR SR (2012-12-18):
Pán minister, chcete reagovať? Nie. Ďalší prihlásený do rozpravy za poslanecký klub Obyčajní ľudia a nezávislé osobnosti Igor Matovič. Nech sa páči.
Danko, Andrej, podpredseda NR SR (2024-09-26):
Vážené panie poslankyne, vážení páni poslanci, otváram desiaty rokovací deň 19. schôdze Národnej rady Slovenskej republiky. Na dnešnom rokovacom dni o ospravedlnenie požiadali poslankyňa Cigániková, Truban. Podľa odhlasovanej zmeny programu pristúpime k rokovaniu o dvoch návrhoch vlády, ku ktorým bude zlúčená rozprava . Prvým je návrh vlády na skrátené legislatívne konanie o vládnom návrhu zákona, ktorým sa menia a dopĺňajú niektoré zákony v súvislosti s ďalším zlepšovaním stavu verejných financií. Návrh vlády má tlač 482. Druhým je návrh vlády na skrátené legislatívne konanie o vládnom návrhu zákona o dani z finančných transakcií a o zmene a doplnení niektorých zákonov. Tento návrh vlády je uverejnený ako tlač 484. Prosím ministra financií Slovenskej republiky Kamenického, aby obidva návrhy odôvodnil. (Rokovanie o návrhu vlády na skrátené legislatívne konanie o vládnom návrhu zákona, ktorým sa menia a dopĺňajú niektoré zákony v súvislosti s ďalším zlepšovaním stavu verejných financií , tlač 482, a o návrhu vlády na skrátené legislatívne konanie o vládnom návrhu zákona o dani z finančných transakcií a o zmene a doplnení niektorých zákonov , tlač 484.)
Zmajkovičová, Renáta, podpredsedníčka NR SR (2014-10-15):
S faktickými poznámkami, jedna. Uzatváram možnosť prihlásiť sa. Pani poslankyňa Šedivcová.
Kollár, Boris, predseda NR SR (2022-05-06):
Nech sa páči.
Ježík, Jozef, poslanec NR SR (2019-01-29):
Ďakujem za slovo. Vážený pán predsedajúci, vážený pán podpredseda vlády, vážené panie poslankyne, páni poslanci, predseda Národnej rady rozhodnutím č. 1367 zo 16. januára 2019 pridelil predmetnú informáciu na prerokovanie ústavnoprávnemu výboru. Vláda predkladá túto informáciu na základe § 4 zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky, a to v polročných intervaloch, tak ako už pán podpredseda uviedol, tak v II. polroku 2018 bolo prijatých päť týchto nariadení a teraz v tomto I. polroku sa plánujú prijať dve nariadenia, a to v gescii ministerstva zdravotníctva a Úradu pre normalizáciu, metrológiu a skúšobníctvo. Ústavnoprávny výbor prerokoval uvedenú informáciu na svojej 84. schôdzi 
29. januára 2019 a uznesením č. 560 odporúčal Národnej rade vziať ju na vedomie. Pán predsedajúci, otvorte rozpravu.
Danko, Andrej, predseda NR SR (2019-11-29):
Pani poslankyňa Zemanová. Nie je v sále, stráca poradie. Pani poslankyňa Shahzad, nech sa páči. Pripraví sa poslanec Mihál.
Raši, Richard, poslanec NR SR (2011-07-06):
Ďakujem pekne, pán predsedajúci. Čiže tých pripomienok bolo celkovo, keď si pozriete pripomienkové konanie, ako hovoril pán poslanec Lazár, ich bolo tisíctridsaťdeväť, z toho štyristoštrnásť zásadných. A keď tu odznelo, že tie zásadné pripomienky boli zo strany lobistov, tak by som chcel pripomenúť, že stoosemdesiat pripomienok dali teda lobisti z ministerstva vnútra, pretože stoosemdesiat pripomienok bolo daných z ministerstva vnútra, ktoré vedie nominant KDH, čiže to beriem ako streľba do vlastných radov. A z tých štyristoštrnásť zásadných pripomienok bolo dvestopäťdesiatdeväť pripomienok neakceptovaných. No a keď sa pozrieme na pripomienky a kto ich predkladal, tak naozaj ten zákon bol pripravený tak zle, že pripomienky dávali nielen ministerstvo vnútra, ale ministerstvo obrany, ministerstvo zahraničných vecí, Úrad vlády Slovenskej republiky, čiže nielen organizácie, ktoré združujú lekárov, pacientov alebo výrobcov liekov, ale dávali to ministerstvá, ktoré kreujú túto vládu. A opakujem, stoosemdesiat pripomienok bolo daných z ministerstva vnútra. A čo sa týka celkového počtu pripomienok, aj keď mnohým sa zdá štyristo alebo tisíc pripomienok málo, tak pravdepodobne ide z hľadiska zdravotníctva o jeden z rekordov, ktorý pravdepodobne neprekonali, a nikto už neprekoná, dokonca ani Zajacove reformy, ktoré boli veľmi kontraverzné, sa k takémuto extrémnemu číslu nedostali. Čiže keď hovoríme o tomto, že ten zákon nebol pripravený správne, treba si „pripomienkové“ prečítať a zistiť teda, akí lobisti na tých ministerstvách, ktoré pripomienkovali tento zákon, pracujú. Ďakujem pekne.
Laššáková, Jana, podpredsedníčka NR SR (2014-11-25):
Ďakujem pekne, pán overovateľ. Konštatujem, že nadpolovičnou väčšinou hlasov všetkých poslancov získal a za predsedu Národnej rady Slovenskej republiky bol zvolený Peter Pellegrini. Pán predseda, dovoľte, aby som vám zablahoželala k zvoleniu do tejto významnej funkcie a teraz vás prosím, aby ste zaujali miesto vo vedení Národnej rady. (Potlesk.) Teraz prosím povereného overovateľa, aby informoval Národnú radu o výsledku tajného hlasovania o návrhu na voľbu podpredsedu Národnej rady Slovenskej republiky. Nech sa páči, pani poslankyňa Rošková, máte slovo.
Figeľ, Ján, podpredseda NR SR (2014-11-09):
Nasleduje Marián Kvasnička.
Hrnčiar, Andrej, doterajší podpredseda NR SR (2020-03-20):
Pán poslanec Ondrej Dostál.
B. Bugár, podpredseda NR SR: (2004-06-30):
(Hlasovanie.) Prítomných 122 poslancov, 121 za, 1 sa zdržal hlasovania. Konštatujem, že aj bod č. 8 návrhu pána poslanca Čaploviča sme schválili. L. Ladányi, poslanec: Dobre, tak, pán predsedajúci, hlasovali sme o všetkých pozmeňujúcich návrhoch, ktoré vzišli z rozpravy, tak uznesenie výboru ma oprávňuje požiadať vás, aby ste nechali hlasovať o tom, že prerokujeme tento návrh ihneď v treťom čítaní.
J. Paška, poslanec: (2008-11-04):
Problém pre nás je práve v tom, že za týmito ich aktivitami je ohrozenie pokojného života našich spoluobčanov. Je to hra o zdravie a životy našich občanov, pretože ak sa rozdúchajú národnostné konflikty na južnom Slovensku, v Maďarsku, prípadne v iných krajinách, tak na to doplatia práve tí ľudia, ktorí v týchto teritóriách žijú. Našou povinnosťou je odhaľovať tieto praktiky a tieto iniciatívy a tieto projekty nezodpovedných politikov z Budapešti a tých politikov, ktorí na Slovensku týmto aktivitám napomáhajú. Preto si myslím, že sa treba tejto téme zodpovedne venovať v parlamente, ale aj vo vláde a otvorene o týchto problémoch hovoriť, aby sme predišli zhoršeniu vzťahov medzi občanmi, aby sme predišli národnostnej nenávisti. Ďakujem.
Žiga, Peter, podpredseda NR SR (2024-04-24):
Pani poslankyňa Mesterová.
Danko, Andrej, predseda NR SR (2016-10-26):
Ďakujem. Chce sa vyjadriť pán spravodajca? Nie, ďakujem. Prerušujem rokovanie o tomto bode programu. Nasledujúcim bodom programu je prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 40/1964 Občiansky zákonník v znení neskorších predpisov . Návrh zákona je pod tlačou 260. Návrh na jeho pridelenie na prerokovanie výborom je v rozhodnutí č. 264. Dávam slovo poslankyni pani Zemanovej, ktorá nahradí pána poslanca Poliačika, za skupinu poslancov, aby návrh zákona uviedla.
Hrušovský, Pavol, predseda NR SR (2011-12-08):
Pani poslankyňa Gibalová.
B. Bugár, podpredseda NR SR: (2005-06-29):
(Hlasovanie.) Prítomných 138, za 76, zdržalo sa 60, nehlasovali 2. Konštatujem, že návrh zákona sme schválili . Vážené panie poslankyne, vážení páni poslanci, teraz budeme pokračovať v prerušenej rozprave o vládnom návrhu zákona, ktorým sa mení a dopĺňa zákon č.  576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení zákona č. 82/2005 Z. z. (tlač 1111). Prosím pána ministra Zajaca a takisto aj pána poslanca Novotného, aby zaujali miesta určené pre navrhovateľa a pre spravodajcu. V rozprave sú ešte ústne prihlásení pán poslanec Soboňa a pán poslanec Varga. Takže ako prvý..., páni poslanci! Páni poslanci, väčší pokoj, lebo preruším rokovanie. Je to neúcta aj voči tým, ktorí chcú vystúpiť a chcú vás presvedčiť svojimi argumentmi. (Ruch v sále.) Pán poslanec Cabaj, procedurálny návrh, nech sa páči.
Madej, Róbert, poslanec NR SR (2010-12-14):
Ďakujem pekne. Pán predsedajúci, to boli všetky pozmeňujúce návrhy z rozpravy, prosím, aby ste dali hlasovať o postúpení návrhu do tretieho čítania.
P. Paška, predseda NR SR: (2009-04-23):
(Hlasovanie.) 139 prítomných, 59 za, 3 proti, 77 sa zdržalo. Tento návrh sme neschválili.
M. Číž, podpredseda NR SR: (2007-10-17):
Slovo má pani poslankyňa Laššáková.
Blaha, Ľuboš, podpredseda NR SR (2024-06-20):
Ďakujem pekne, pán minister. Ďalšiu otázku položil pán poslanec Marek Lackovič rovnako na pána ministra vnútra Slovenskej republiky Matúša Šutaja Eštoka a je v tomto znení: „Aké boli vaše oficiálne medzištátne stretnutia a rokovania, ktoré ste v Nemecku tento týždeň absolvovali?“ Pán minister, nech sa páči, máte opäť slovo.
Danko, Andrej, podpredseda NR SR (2023-12-15):
Poslankyňa Plaváková.
Dvořák, Oskar, poslanec NR SR (2023-12-13):
Ďakujem veľmi pekne za slovo. Ďakujem aj teda mojím predrečníkom, aj pánovi Sulíkovi. Ja oceňujem to, že tu začína aj debata o tom, že veľmi dlho sme viedli debatu o tom, že ako sú tieto výdavky nesprávne a myslím si, že sa im kolegovia celkom extenzívne venovali. Teraz sa už tá debata trošku točí aj k tomu, že ako by sme možno tie peniaze mohli lepšie využiť, možno na nižšie dávky. Bolo tu vymenovaných viacero zraniteľných skupín, okrem dôchodcov sú to práve mnohodetné rodiny alebo, alebo teda osamotené matky alebo rodičia vo všeobecnosti. A len ja by som ešte tú debatu a preto to aj nazývam, tento balík, lex ožobračovanie alebo prežiera... lex prežieranie budúcnosti. To preto, lebo tá debata by mala ísť ešte ďalej, kde tie výdavky možno by sme nema... mali použiť v úplne inom sektore. Preto ja by som napríklad, preto ja stále vraciam tú debatu k školstvu alebo k zdravotníctvu, alebo veľmi dobrá debata je o konkrétne v zdravotníctve aj napríklad starostlivosť o duševné zdravie. Máme tu vládne tintenky, ktoré hovoria o tom, že možno až 2 % HDP nám utekajú kvôli tomu, že neinvestujeme do starostlivosti o duševné zdravie. Pretože títo ľudia buď sú na péenkách, majú zníženú pracovnú efektivitu alebo celkovo sú v nejakých invalidných dôchodkoch, čerpajú veľmi veľa zdravotnej starostlivosti, lieky musia užívať, neskôr možno aj sociálny systém ovládať, zaťažujú. Rovnako táto debata je napríklad, prečo sa, prečo tieto peniaze nejdeme venovať napríklad starostlivosti o životné prostredie. Ďalší vládny tintenk, inštitút environmentálnej politiky hovorí, že to, že tu máme znečistené ovzdušie, nás stojí približne päťtisíc životov ročne. Prečo napríklad sa tejto oblasti nevenujeme? My namiesto toho vedieme debatu o tom, ako plošne hádzať helikoptérové peniaze na ktorú a akú skupinu, v akej forme, a vôbec nemyslíme na to, že keby sme možno investovali do zdravotníctva, školstva, tak to ďalej zvýši HDP do budúcnos... (Prerušenie vystúpenia časomerom.)
Bugár, Béla, podpredseda NR SR (2020-02-25):
Ďakujem veľmi pekne, pán minister. Teraz dávam slovo spoločnému spravodajcovi z výboru pre sociálne veci pánovi poslancovi Erikovi Tomášovi. Nech sa páči, môžte nás informovať o stanovisku výboru.